CELEX: 62008FN0021
Language: sl
Date: 2008-02-22 00:00:00
Title: Zadeva F-21/08: Tožba, vložena 22. februarja 2008 – Gippini Fournier proti Komisiji

9.5.2008   
            
            
               SL
            
            
               Uradni list Evropske unije
            
            
               C 116/33
            
         Tožba, vložena 22. februarja 2008 – Gippini Fournier proti Komisiji
   (Zadeva F-21/08)
   (2008/C 116/62)
   Jezik postopka: francoščina
   Stranki
   
      Tožeča stranka: Eric Gippini Fournier (Bruselj, Belgija) (zastopnik: F. Ruggeri Laderchi, odvetnik)
   
      Tožena stranka: Komisija Evropskih skupnosti
   Predmet in opis spora
   Prvič, razglasitev ničnosti odločbe Komisije o nedodelitvi prednostnih točk tožeči stranki v okviru napredovalnega obdobja 2003, s katero je bila zavrnjena dodelitev „prednostnih točk GD“ in prednostnih točk za opravljene naloge v interesu institucije na podlagi člena 9 splošnih določb za izvajanje člena 45 Kadrovskih predpisov. Drugič, naložitev toženi stranki, da tožeči stranki povrne gospodarsko škodo, ki jo je in ki jo bo utrpela v svoji karieri zaradi zapoznelih napredovanj, ki so posledica izpodbijane odločbe, ter da ji plača 2 500 eurov kot odškodnino za nepremoženjsko škodo.
   Predlogi tožeče stranke
   
               —
            
            
               Za nično naj se razglasi odločba o nedodelitvi prednostnih točk tožeči stranki v okviru napredovalnega obdobja 2003, s katero je bila zavrnjena dodelitev „prednostnih točk GD“ in prednostnih točk za opravljene naloge v interesu institucije na podlagi člena 9 splošnih določb za izvajanje člena 45 Kadrovskih predpisov;
            
         
               —
            
            
               toženi stranki naj se naloži, da tožeči stranki povrne gospodarsko škodo, ki jo je in ki jo bo utrpela v svoji karieri zaradi zapoznelih napredovanj, ki so posledica izpodbijane odločbe;
            
         
               —
            
            
               toženi stranki naj se naloži, da tožeči stranki plača 2 500 eurov kot odškodnino za nepremoženjsko škodo, ki jo je utrpela;
            
         
               —
            
            
               Komisiji naj se naloži plačilo stroškov.